РЕПУБЛИКА БЪЛГАРИЯ

В И С Ш С Ъ Д Е Б Е Н С Ъ В Е Т

ИЗВЛЕЧЕНИЕ

от протокол № 31

ОТ ЗАСЕДАНИЕ НА КОМИСИЯТА ПО АТЕСТИРАНЕТО И КОНКУРСИТЕ ПРИ ПРОКУРОРСКАТА КОЛЕГИЯ НА ВСС,

ПРОВЕДЕНО НА 25.09.2018 г.

Р-1. ОТНОСНО: Произнасяне по допустимостта на кандидатите, участници в процедури за избор на административни ръководители в органите на съдебната власт, открити с решение на Прокурорската колегия на Висшия съдебен съвет по протокол № 21/18.07.2018 г., (обн. ДВ 63/31.07.2018 г.) и определяне на дати за провеждане на събеседване с допуснатите кандидати.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1. За Специализирана прокуратура**

**1.1.1. ОТЛАГА произнасянето по допустимостта** на Даниела Костадинова Начева – и.ф. административен ръководител на Специализирана прокуратура – кандидат за участие в процедурата за избор на административен ръководител на Специализирана прокуратура, до приемането на комплексна оценка от извънредно атестиране по реда на чл. 197, ал. 5, т. 2 ЗСВ.

**1.1.2.** **ОТКРИВА**, на основание чл. 196, т. 4 във връзка с чл. 197, ал. 5, т. 2 ЗСВ, процедура за извънредно атестиране на Даниела Костадинова Начева – и.ф. административен ръководител на Специализирана прокуратура.

**1.1.3.** Да се изискат от Специализирана прокуратура необходимите документи за провеждане на извънредно атестиране на Даниела Костадинова Начева – и.ф. административен ръководител на Специализирана прокуратура, за периода 25.09.2013 г. до 25.09.2018 г., както и становище от административния ръководител на Апелативна специализирана прокуратура в качеството му на по-горестоящ административен орган.

***Мотиви:*** *Със ЗИД на ЗСВ, обнародван в ДВ бр. 49/12.06.2018 г., са приети изменения в разпоредбата на чл. 197, ал. 5, предвиждащи извършване на извънредно атестиране след приключване на периодичното атестиране, ако от последното периодично атестиране са изминали пет години. Съгласно т. 2 на същата разпоредба, такова атестиране се провежда в случаите на участие на магистрата в избор за административен ръководител.*

*Видно от административната преписка, прокурор Даниела Начева има придобит статут на несменяемост и проведени две последователни периодични атестирания с приети положителни комплексни оценки „много добра" /Протоколи на ВСС № 22 от 27.05.2009 г. и № 22 от 06.06.2013 г./. От последното й периодично атестиране са изминали пет години и същата подлежи на извънредно атестиране, на основание чл. 197, ал. 5, т. 2 ЗСВ във връзка с участието й в процедурата по избор.*

………..

ЧЛЕН НА КОМИСИЯТА ПО

АТЕСТИРАНЕТО И КОНКУРСИТЕ

ПРИ ПРОКУРОРСКАТА КОЛЕГИЯ: /П/

 ПЛАМЕН НАЙДЕНОВ

*Технически сътрудник:*

*Даниела Иванова.......................*